Diari Oficial de la Generalitat Valenciana


Sumari del DOGV 9290, del 03-03-2022 (2022/1634)

RESOLUCIÓ de 25 de febrer de 2022, de la Conselleria de Participació, Transparència, Cooperació i Qualitat Democràtica, per la qual es concedeixen els premis, per a l'any 2021, de la primera edició dels Premis Participa-Acció.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1634


Data del document
:   25-02-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * distinció honorífica

RESOLUCIÓ de 25 de febrer de 2022, de la Conselleria de Participació, Transparència, Cooperació i Qualitat Democràtica, per la qual es concedeixen els premis, per a l'any 2021, de la primera edició dels Premis Participa-Acció. [2022/1634]  
Mitjançant l'Ordre 5/2021, de 17 de setembre, de la Conselleria de Participació, Transparència, Cooperació i Qualitat Democràtica, s'aproven les bases reguladores dels Premis Participa-Acció (DOGV 9182, 27.09.2021).  
Mitjançant Resolució de 14 d'octubre de 2021, de la Conselleria de Participació, Transparència, Cooperació i Qualitat Democràtica, es convoca la primera edició dels Premis Participa-Acció (DOGV 9201, 25.10.2021).  
Vista l'acta-proposta de concessió, del jurat encarregat de valorar les candidatures, en què es concreta el resultat de la valoració de les sol·licituds, d'acord amb el que es preveu en les bases dotzena i tretzena de l'Ordre 5/2021 i en el punt resolutiu tretze, apartat 3, de la convocatòria.  
  
Verificat que les entitats beneficiàries dels premis compleixen tots els requisits necessaris per a accedir a les ajudes establides en la convocatòria, de conformitat amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per això, en compliment del que s'estableix en l'apartat 3, de la base tretzena, de l'Ordre 5/2021, així com en el punt resolutiu tretze, de la Resolució de 14 d'octubre de 2021, i de conformitat amb el que preveu el Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica (DOGV núm.8425 de 16.11.2018), i l'article 160.4 de la LHPG, resolc:  
  
  
Primer  
Concedir a les entitats que se citen a continuació els premis Partipa-Acció corresponents a la modalitat 1:  
  
Núm. Exp  
Modalitat 1 Entitat/persona sol·licitant Premi proposat  
PRPREM/2021/19 Associació SOMLLAR Primer  
PRPREM/2021/42 Associació NAUTAE Segon  
PRPREM/2021/18 Fundació de la CV Juan I. Muñoz Bastide Tercer  
  
  
Segon  
Concedir a les entitats esmentades a continuació els premis Partipa-Acció corresponents a la modalitat 2:  
  
Núm. Exp  
Modalitat 2 Entitat/persona sol·licitant Premi proposat  
PRPREM/2021/44 Associacio Catxirulo Lab Primer  
PRPREM/2021/8 Federació d'Associacions d'Estudiants - FADES Segon  
PRPREM/2021/34 Ajuntament d'Almassora Tercer  
  
  
Tercer  
El finançament dels sis premis es realitzarà amb càrrec a l'aplicació pressupostària 25.06.25.101.35.0, línia S8342000, dels Pressupostos de la Generalitat per a l'exercici 2022, amb un crèdit màxim estimat de 15.000,00 euros (quinze mil euros), de conformitat amb el que estableix el resolc tres de la Resolució de 14 d'octubre de 2021, de la Conselleria de Participació, Transparència, Cooperació i Qualitat Democràtica, per la qual es convoca la primera edició dels Premis Participa-Acció, per a l'any 2021, amb els següents imports:  
- Modalitat 1. Projectes de participació ciutadana:  
Primer premi 4.000 euros.  
Segon premi 2.500 euros.  
Tercer premi 1.000 euros.  
  
- Modalitat 2. Projectes d'educació per a la participació, tant en l'àmbit formal com en l'àmbit no formal:  
Primer premi 4.000 euros.  
Segon premi 2.500 euros.  
Tercer premi 1.000 euros.  
  
Quart  
Contra aquesta resolució, que posa fi a la via administrativa, es podrà interposar recurs potestatiu de reposició, davant l'òrgan que ha dictat l'acte, en el termini d'un més, comptat des de l'endemà de la publicació o bé caldrà plantejar directament recurs contenciós administratiu en contra, tal com estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
En el cas que l'entitat interessada siga una entitat local no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de febrer de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.